2023 6 30
LT
Europos Sąjungos oficialusis leidinys
C 230/209
Komisijos deleguotojo reglamento (ES) 2019/33 17 straipsnio 2 ir 3 dalyse nurodyto pranešimo apie vyno sektoriaus produkto specifikacijos standartinio pakeitimo patvirtinimą paskelbimas (2023/C 230/17)
Šis pranešimas skelbiamas pagal Komisijos deleguotojo reglamento (ES) 2019/33 (1) 17 straipsnio 5 dalį
PRANEŠIMAS APIE STANDARTINIO PAKEITIMO PATVIRTINIMĄ
„Coteaux du Layon“ PDO-FR-A0826-AM03 Pranešimo data: 2023 3 31 PATVIRTINTO PAKEITIMO APRAŠYMAS IR PAGRINDIMAS 1.
Oficialusis geografinių kodų registras Arčiausiai esančios geografinės vietovės komunų sąrašas atnaujintas atsižvelgiant į Oficialųjį geografinių kodų registrą.
Tai nedaro poveikio nustatytos geografinės vietovės riboms.
Iš dalies pakeisti bendrojo dokumento 6 ir 9 punktai.
2.
Atstumas tarp sodinių Mažiausias atstumas tarp sodinių toje pačioje eilėje sumažinamas nuo 1 m iki 0,90 m.
Šio pakeitimo tikslas – sudaryti sąlygas padidinti vynmedžių sodinimo tankumą nekeičiant atstumo tarp eilių.
Įterpiama speciali nuostata dėl mažiausio atstumo tarp vynmedžių, auginamų ant didesnio nei 10 proc. statumo šlaitų, sodinių: jis turi siekti bent 0,80 m.
Ši nuostata įterpiama siekiant atsižvelgti į vynmedžių auginimo ant stačių šlaitų ypatumus, lemiančius savitą sodinimo tvarką (sodiniai sodinami ne statmenai šlaitams, o lygiagrečiai su jais).
Iš dalies keičiamas bendrojo dokumento 5 punktas.
3.
Genėjimas Genėjimo taisyklės suvienodintos su kitų Luaros žemumos Anžu Somiūro zonos SKVN genėjimo taisyklėmis.
Suvienodinimo tikslas – patobulinti veiklos vykdytojų žinias ir supaprastinti kontrolę.
Šiuo pakeitimu vynuogių augintojams suteikiama galimybių prisitaikyti prie vis vėlyvesnių šalnų.
Iš dalies keičiamas bendrojo dokumento 5 punktas.
4.
Sunokimas Mažiausias vynuogių, iš kurių gaminamas kilmės vietos nuoroda „Coteaux du Layon“ žymimas vynas, cukraus kiekis padidintas nuo 221 iki 238 g/l, o kilmės vietos nuoroda ir vynuogių kilmės komunos pavadinimu žymimas vynas, – nuo 238 g/l iki 255 g/l.
Cukraus kiekis padidintas siekiant pagerinti šių vynų – vynų su likutiniu cukrumi – kokybę.
Siekiant atsižvelgti į daugiausia cukraus turinčios misos fermentavimo sunkumus, vynų, kurių natūrali alkoholio koncentracija tūrio procentais lygi arba viršija 18 proc., faktinė alkoholio koncentracija tūrio procentais neribojama.
Iš dalies keičiamas bendrojo dokumento 4 punktas.
(1) OL L 9, 2019 1 11, p. 2.